cyanic-selkie/wikianc huggingface dataset:
Timo Väänänen
Piae Cantiones
Zefiro Torna -yhtyeen Piae Cantiones -kokonaisuudessa De Fragilitate Väänänen soittaa pienkanteleita ja tuo kansanmusiikin sävyjä mukaan vanhan musiikin ja renessanssimusiikin maailmaan. Zefiro Torna, Timo Väänänen ja Antwerpenin katedraalikuoron laulajat esiintyivät De Fragilitate -ohjelmalla syksyllä 2006 Belgiassa, muun muassa Belgian kuninkaanlinnan konsertissa, jossa oli paikalla muun muassa Albert II, kuningatar Paola ja muita kuninkaallisia. De Fragilitate julkaistiin levynä De Fragilitate – Piae Cantiones Hymns from medieval Finland (2007, Klara Radio, Belgia). Levy sai lokakuussa 2007 arvostetun Diapason d'Or -tunnustuspalkinnon.
Kanteleen kielin
Kanteleen kielin on Timo Väänäsen johtama tutkimushanke, jossa kanteletta tarkastellaan monen kansan soittimena. Hanke alkoi 2005, jolloin Timo Väänänen, soitintutkija ja Suomen kantelemuseon johtaja Kari Dahlblom ja toimittaja Leena Häkkinen tekivät Yleradio 1:n Radioateljeelle Kanteleen kielin -nimisen radiofeature-ohjelman. Kanteleen kielin -hanke on sai 2010 Koneen Säätiöltä apurahan tietokirjaa varten ja hankkeen työryhmään tuli mukaan tuottaja, säveltäjä, kanteleensoittaja Matti Kontio. Yle Radio 1:ssä esitettiin vuonna 2012 Leena Häkkisen ja Timo Väänäsen toimittama 17-osainen Kanteleen kielin -radiosarja. Vuonna 2013 julkaistiin hankkeen ensimmäinen kirja ja äänite Baltian kantelekansat. Hankkeen toteutuneet kenttämatkat: Kanteletta nykyään soittavia tai rakentavia kansoja on hankkeen tiedossa tällä hetkellä 16.
Kantele eläväksi
Nurmeksen museo käynnisti vuonna 2009 Kantele eläväksi -hankkeen, jossa yhden esineryhmän – kanteleen – avulla tutkittiin, miten kulttuuriperintöön liittyvän tiedon, tarinoiden ja elämysten välittäminen yleisölle voisi tapahtua ja miten tulisi harjoittaa siihen liittyvää tutkimusta, opetusta ja tiedonvälitystä sekä näyttely- ja julkaisutoimintaa. Hankkeen toteuttivat Timo Väänänen ja Rauno Nieminen. Hankkeen aikana 2009–2011 julkaistiin Kantele eläväksi -kirja, joka sisältää mm. kanteleiden luokitteluoppaan, kuvattiin kaikki Nurmeksen museon kokoelmien kanteleet, rakennettiin soiva kopio Nurmeksen museon kanteleesta 1626, järjestettiin museohenkilökunnan koulutusta ja järjestettiin konsertti, jossa 1626-kanteletta soitettiin. Hanke sai vuonna 2012 Kanteleliiton Vuoden kantele -tunnustuksen.
Muu toiminta
Timo Väänänen toimi Kanteleliiton julkaiseman Kantele-lehden ja Kantele.net-sivuston päätoimittajana 2005–2010.
Elävänä Euroopassa
Elävänä Euroopassa on suomalaisen rockyhtyeen Eppu Normaalin vuonna 1980 julkaistu kahden levyn livealbumi.
Albumilla kuullaan tuttujen Eppu-klassikoiden lisäksi muun muassa versiot kappaleista ”Roadhouse Blues”, ”Musti sotakoira” ja ”Let’s See Action” sekä yhtyeen silloinen keikkabravuuri ”Mies soittaa rokkia”, joka ei ole päätynyt yhtyeen millekään studioalbumille. ”Musti sotakoira” on basisti Mikko Nevalaisen aikaisemman yhtyeen Kollaa kestää kappale.
Vaikka levyn kannessa sanotaan, että levy on äänitetty kesällä 1980, on se äänitetty vasta alkusyksyllä Mäntässä ja Karhulassa. Tarkoitus oli nauhoittaa Ruisrockin 1980 elokuinen esiintyminen, joka peruuntui. Äänitys hoidettiin toisilla keikoilla tämän jälkeen.
Halai Arafenides
Halai Arafenides oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin.
Halai Arafenides sijaitsi Attikan itärannikolla Arafenin demoksen ja Brauronin välisellä alueella, suunnilleen nykyisen Artémidan eli Loútsan tienoilla. Halai oli Brauronin satama, josta kuljettiin erityisesti Karystokseen Euboian puolelle. Arafeniin viittaava lisänimi erotti demoksen toisesta samannimisestä demoksesta, Halai Aiksonideesta.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin viisi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin yhdeksän bule-edustajaa. Demoksen kansalaisesta käytettiin demonyymiä Halaieus.
Jason Goes to Hell: The Final Friday
Juoni
Sarjamurhaaja Jason Voorhees palaa Camp Crystal Lakelle. FBI houkuttelee Jasonin ansaan ja erikoisjoukot räjäyttävät Jasonin palasiksi. Ruumiin palaset lähetetään ruumishuoneelle, jossa Jasonin sielu on yhä hänen sydämessään. Jasonin sielu ottaa oikeuslääkärin kehon valtaansa, murhaa oikeuslääkärin avustajan ja pakenee.
Crystal Lakelle on saapunut taas teinejä, jotka Jason surmaa kylmäverisesti. Sen jälkeen hän hyökkää kahden poliisin kimppuun, josta tappaa toisen ja ottaa toisen kehon haltuunsa. Samaan aikaan palkkionmetsästäjä Creighton Duke selvittää, että vain Jasonin sukulaiset voivat tappaa hänet lopullisesti, mutta hän palaa omaan muotoonsa, jos hänen sielunsa menee jonkun sukulaisen sisään. Ainoat elävät Jasonin omaiset ovat hänen sisarpuolensa Diana Kimble, siskotyttärensä Jessica ja siskonpoikansa Steven.
Jason saapuu Dianan taloon tarkoituksenaan siirtää sielunsa siskontyttäreensä. Dianan poika Steven saapuu paikalle ja hyökkää Jasonin kimppuun. Tappelun seurauksena Diana kuolee ja Jason pakenee paikalta. Steven pidätetään äitinsä murhasta. Vankilassa hän tapaa Duken, joka paljastaa Jasonista kaiken tietämänsä. Steven onnistuu pakenemaan vankilasta. Steven menee Voorheesin taloon tutkimaan, mutta putoaa mätien lattialevyjen läpi. Jessican Robert saapuu paikalle, mutta Jason hyökkäyksen kohteeksi, tullen Jasonin uudeksi kehoksi.
Steven ja Jessica hakevat tikarin. Duke tappelee Jasonia vastaan, mutta joutuu tapetuksi. Jason kääntyy Jessicaan päin, mutta Steven tarttuu Jasoniin, jotka taistelevat talon ulkopuolella. Jessica hyppää Jasonin selän takaa ja puukottaa häntä rintaan viime hetkellä. Demoniset kädet purskahtavat ulos maasta ja vetävät Jasonin helvetin syvyyksiin. Ainoastaan Jasonin maski jää maanpinnalle. Steven ja Jessica kävelevät pois helpottuneena auringon noustessa. Myöhemmin koira kaivaa likaa pois Jasonin maskista, mutta jokin pelästyttää sen. Freddy Kruegerin käsi tulee maasta ja vetää Jasonin maskin maan alle. Taustalla kuuluu Freddyn nauru.
Rukkasjärvi
Rukkasjärvi on Pirkanmaalla Oriveden Lauttakulman lähellä sijaitseva järvi.
Maantietoa
Järven pinta-ala on 17,7 hehtaaria, se on 1,1 kilometriä pitkä ja 250 metriä leveä. Se sijaitsee Siikanevan eteläpuolella kohoavalla mäkisellä järvialueella aivan Siikanevan etelään työntyvän kielekkeen vieressä. Se on kapea ja lounas-koillis- suuntainen järvi, jolla ei ole kartan mukaan saaria. Sen rantaviivan pituus on 2,7 kilometriä ja sen rannat ovat pääosin mestämaata ja hieman suomaata. Järvi on autio, mutta sen lähdeltä kulkee metsäautoteitä. Ne tulevat Kaanaan ja Hirsilän toisiinsa yhdistävältä yhdystieltä 14281.
Historiaa
Vuoden 1958 peruskartassa järvellä oli jo metsäojansa, mutta sen laskuoja oli luonaisen oloinen suo-oja, joka yhtyi Rooppiojaan. Vuoden 1975 kartassa tilanne oli Siikanevan suolla muuttunut. Suon eteläosa oli ojitettu tuieästi ja luontainen laskuoja oli kaivettu suoraksi ja toimi nyt sivuojien johto-ojana. Metsäautotiet tulivat alueelle vasta vuoden 1986 kartan jälkeen.
Agathonísi (kunta)
Agathonísi ( eli Δήμος Αγαθονησίου, Dímos Agathonisíou) on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 14,5 neliökilometriä ja väkiluku 185 (vuonna 2011). Kunnan kuntakeskus on Megálo Chorió.
Henrik I (Portugali)
thumb Henrik I Kardinaali (1512–1580) (portugaliksi Henrique o Casto) oli Portugalin kuudestoista kuningas, joka hallitsi kahden vuoden ajan 1578–1580.
Agathonísi (kunta)
Agathonísin kunta käsittää koko Agathonísin saaren. Sen lisäksi kuntaan kuuluvat pienemmät saaret Gláros, Kounéli, Nerá, Psathonísi ja Strongylí eli Strongyló. Saaret kuuluvat Dodekanesian saariryhmään.
Kunnan osat
Agathonísin kunta muodostuu seuraavista kylä- ja kaupunkiyhdyskunnista ja asutuksista:
Henrik I (Portugali)
Henrik oli Emanuel I:n nuorempi poika, ja hakeutui pappisuralle samaan aikaan kuin isoveljestä tuli kuningas. Kaikki Juhana III:n lapset kuolivat ennen häntä, Juhana-pojalle syntyi isän kuoleman jälkeen poika, josta tuli seuraava kuningas Sebastian. Kun Sebastiankin kuoli lapsettomana taistelussa, valta siirtyi isosetä Henrikille.
Tsoun kieli
Tsoun kieli (omakielinen nimi: cou ) on Taiwanissa puhuttava kieli, joka kuuluu austroneesialaisten kielten alaryhmään, tsoukieliin. Sen lähimpiä sukulaiskieliä ovat saaroa ja kanakanabu. Nämä kolme ovat kieliryhmän ainoat tunnetut kielet. Saaraosta ja kanakanabusta voidaan myös toisinaan käyttää nimitystä "etelätsou" ja ne saatetaan niputtaa yhteen yhdeksi kieleksi. Tsoun katsotaan olevan uhanalainen. Tsou jaetaan viiteen päämurteeseen. Murteiden väliset erot eivät kuitenkaan ole yhtä suuria kuin muissa paikallisissa austronesialaisissa kielissä (esim. seediq, atayal tai amis). Tsoun murteista tapangu ja tfuea ovat kaikkein puhutuinpia, kun taas muilla murteilla ei juurikaan ole enää puhujia.
Henrik I (Portugali)
Henrik eteni pappisurallaan kardinaaliksi asti. Hän pyrki vähentämään Espanjan valtaa katolisessa kirkossa. Henrik oli myös vahvasti osallisena jesuiittojen osuudessa Portugalin maailmanvalloituksiin.
Tsoun kieli
Kieltä kirjoitetaan latinalaisin aakkosin. Uusi testamentti on käännetty tsouksi vuonna 2014.
Henrik I (Portugali)
Kun Henrik siirtyi maalliselle uralle kuninkaaksi, hän olisi halunnut luopua selibaattivalastaan ja mennä naimisiin saadakseen kruununperijän, mutta paavi Gregorius XIII ei suostunut tähän.
Henrikin kuoltua kruununperimyksestä kiisteltiin kovasti, ja lopulta vallan sai Habsburgien Espanjan kuningas Filip II, Portugalin kuninkaana Filip I.
Tsoun kieli
Puhujamäärä ja asema
Kielellä on arviolta noin tuhat puhujaa. Nuoret oppivat kielen perusteet, mutta kielitaito jää vanhempaa ikäpolvea, joka puhuu tsouta äidinkielenään, selkeästi heikommaksi. Koulujen opetuskieli on mandariinikiina. Puhujakunta rajoittuu maantieteellisesti lähinnä Alishan-vuoriston rinteille, Chiayin piirikunnan alueella.
Tsou-kansaan kuuluvista nuorista nykyään vain noin 10 % puhuu kieltä. Elvytystoimia on kuitenkin aloitettu, ja niihin kuuluvat mm. tsoun opettaminen kouluissa sekä sanakirjan kokoaminen. Yhtenä tavoitteena on ollut kannustaa nuoria palaamaan isoista kaupungeista tsou-kansan kotiseuduille.
Vuonna 2017 Taiwanin parlamentti sääti lain, jonka nojalla kaikki Taiwanin alkuperäiskansojen kielet, tsou mukaan lukien, nostetaan maan kansallisiksi kieleksi. Lain nojalla valtio tukee kielten säilymistä ja edistää niiden käyttöä. Esimerkiksi tsou-kansan asuttamilla alueilla viranomaisia ohjeistetaan kääntämään asiakirjoja ja ohjeistuksiaan tsouksi.
Tsoun, yhdessä muiden tsoukielten kanssa, on arveltu olevan yksi varhaisimmista edelleen puhuttavista austroneesialaisista kielistä, jota on todennäköisesti puhuttu saarella ennen kuin austronesialaiset lähtivät levittäytymään Tyynenmeren saarille noin 4000 vuotta sitten.
Konsonantit
Lähde:
Vokaalit
Lähde:
Kielioppi ja sanasto
Yksi tsoun silmiinpistävä piirre on se, että kielessä tehdään ero näkyvän ja näkymättömän välille pronominien käytössä. Lisäksi pronomineilla tehdään ero inklusiivisen ja eksklusiivisen välillä. Toinen merkittävä ero muihin sukulaiskieliin on se, että substantiiveihin merkitään läheisyyttä, näkyvyyttä ja todenperäisyyttä kuvaavia elementtejä: näillä merkitään sitä, onko kohde lähellä puhujia, onko siitä selkeitä todisteita ja onko se näkyvillä.
Lukusanat 1–10 tsouksi:
Robert Walpole
Robert Walpole, Orfordin ensimmäinen jaarli (26. elokuuta 1676 – 18. maaliskuuta 1745) oli brittiläinen valtiomies, josta ensimmäisenä käytettiin pääministerin nimikettä. Hänen virallinen arvonimensä oli "First Lord of the Treasury", jonka hän sai 1721.
Walpole loi kabinettijärjestelmän, joka siirsi valtaa ylähuoneelta alahuoneelle. Walpole toimi pääministerinä vuosina 1721–1742. Toisten historioitsijoiden mukaan hänen valtakautensa alkoi todella vasta 1730, jolloin hän pääsi eroon kilpakumppanistaan lordi Townshendista.
Walpole joutui eroamaan suosionsa laskun vuoksi. Syy Walpolen suosion laskemiseen olivat yritykset tehdä loppu salakuljetuksesta ja vastustus Espanjaa vastaan käytyä sotaa Jenkinsin korvasta. Vuonna 1742 alahuone äänesti Chippenhamin vaalituloksen laillisuudesta, Walpole hävisi, mikä käsitettiin epäluottamuksen osoitukseksi ja hän erosi, jonka jälkeen kuningas kuitenkin myönsi hänelle Orfordin jaarlin arvon.
Yrjö II tarjosi Walpolelle lahjaksi asuntoa osoitteessa Downing Street 10, jonka hän suostui ottamaan vain virka-asunnokseen ja siitä tuli myöhempien pääministerien virka-asunto, vaikkakaan hänen välittömät seuraajansa eivät asuneet siellä. Walpolen seuraajiksi päätyneillä ylimyksillä tavallisesti oli jo Lontoossa suuremmat ja mukavammat asunnot.
Walpolen valta-asema perustui siihen, että hän oli sekä kuninkaan että kansan suosiossa. Huhut lahjonnasta ja mahdollisesta korruptiosta eivät johtaneet tutkintaan.
Bad Religion
Bad Religion on yhdysvaltalainen vuonna 1979 eteläisessä Kaliforniassa perustettu melodista hardcore punkia soittava yhtye. Yhtyeen perustajajäseniä olivat silloin 16-vuotiaat Brett Gurewitz eli Mr. Brett (kitara), Greg Graffin (laulu), Jay Ziskrout (rummut) sekä Jay Bentley (basso). Yhtye liitetään yleisesti 1980-luvun lopun punkrockin esiinmarssin esitaistelijoihin. Useat punk- ja rockyhtyeet ovat uransa jossain vaiheessa ilmoittaneet yhtyeen musiikilliseksi vaikuttajakseen sekä esikuvakseen.
Yhtye on urallaan kokenut useita miehistönvaihdoksia. Vain laulaja Greg Graffin on pysynyt koko ajan kokoonpanossa. Tärkein kokoonpanoon vaikuttanut muutos tapahtui vuonna 1994 yhtyeen toisen perustajajäsenen, Brett Gurewitzin, lähdettyä yhtyeestä. Gurewitz liittyi takaisin yhtyeeseen seitsemän vuotta myöhemmin. Hänen poissa ollessaan julkaistut albumit eivät ole niin arvostettuja kuin yhtyeen muu tuotanto.
Bad Religion jatkaa edelleen uuden materiaalin julkaisemista ja kiertää maailmaa lukuisten faniensa suureksi iloksi.
Suomessa vaikutti 1990-luvulla yhtye nimeltä Paha Uskonto, joka soitti Bad Religionin kappaleita suomennettuina versioina. Paha Uskonto julkaisi yhden Mini-CD:n, jolla oli kuusi kappaletta.
Uran ensimmäiset vuodet (1979–1985)
Lukiossa opiskelleet Greg Graffin (laulu), Jay Bentley (basso), Jay Ziskrout (rummut), ja Brett Gurewitz (kitara) perustivat Bad Religionin Los Angelesissa, Kaliforniassa vuonna 1979. Yhtyeen alkuaikojen esikuvia olivat punkyhtyeet kuten Ramones, Black Flag ja The Clash sekä myös Beach Boys, Elvis Costello, Todd Rundgren, The Jam ja Nick Lowe. Myös Jack Kerouacin tuotanto on vaikuttanut alkuaikojen Bad Religionin ideologiaan.
Vuonna 1981 yhtye julkaisi ensimmäisen neljän kappaleen EP:nsä Gurewitzin vasta perustaman ja omistaman levy-yhtiö Epitaphin kautta. Vuonna 1982 julkaistiin yhtyeen ensimmäinen kokopitkä albumi How Could Hell Be Any Worse?. Albumin äänitysten aikaan Jay Ziskrout erosi yhtyeestä. Korvaajaksi löydettiin nopeasti Pete Finestone. Levyn julkaisun jälkeen yhtye alkoi saavuttaa pienimuotoista suosiota.
Vuonna 1983 yhtye julkaisi albumin Into the Unknown, joka oli fanien yllätykseksi syntetisaattoripohjaista progressiivista rockia. Se oli äärimmäinen pettymys monille ensimmäisistä julkaisuista pitäneille ihailijoille. Yhtye Graffinia lukuun ottamatta on myöhemmin katunut tuon albumin julkaisemista. Levy on virallisesti loppuunmyyty eikä uusintapainosta tulla ikinä ottamaan. 10 000 albumin painos varastoitiin Gurewitzin silloisen tyttöystävän Suzy Shawn autotalliin, josta ne pikkuhiljaa väärinkäsityksen vuoksi myytiin pois.
Vuoden 1984 aikana Greg Hetson (kitara) saapui korvaamaan huumevieroitukseen joutunutta Gurewitzia. Hetson oli aikaisemmin soittanut Circle Jerksissä ja soittanut kitarasoolon How Could Hell Be Any Worse? -albumin kappaleessa "Part III". Yhtye julkaisi pian uuden levyn: Back to the Known EP:n, jolla yhtye palasi takaisin alkuperäiseen punkahtavaan "soundiinsa". Nopeasti levyn julkaisun jälkeen, vuoden 1985 alussa, yhtye hajosi.
Uusi yritys (1986–1992)
Vuoden 1986 aikana yhtye palasi pikkuhiljaa takaisin yhteen Back to the Known, aikaiseen kokoonpanoon Graffinin soitettua Bentleylle ja pyydettyä tätä palaamaan. Bentley suostui palaamaan yhden keikan ajaksi Graffinin vakuutettua että settilista tulisi koostumaan pääasiassa "How Could Hell Be Any Worse?":n kappaleista. Bentley liittyi keikan jälkeen takaisin yhtyeen vakiokokoonpanoon koska omin sanoin oli "taas nauttinut lavalla olostaan niin paljon". Gurewitz oli äskettäin myös päässyt pois vieroitushoidosta ja suostuteltiin nopeasti palaamaan kokoonpanoon. Pete Finestone palasi rumpuihin ja Greg Hetsonin palattua kitaran varteen Bad Religion oli jälleen koossa.
Paluun tehnyt yhtye julkaisi uuden albumin, Sufferin vuonna 1988 ja teki näin näyttävän paluun Kalifornian punkpiireihin. Albumia pidetään yleisesti yhtyeen parhaana ja se sai esimerkiksi Flipsideltä sekä Maximum Rock'n'Rollilta "Vuoden albumi" -palkinnon. Albumilla oli merkittävä vaikutus moniin Etelä-Kalifornian nuoriin yhtyeisiin.
Seuraavat albumit No Control (1989), Against the Grain (1990) ja Generator (1992) kasvattivat yhtyeen suosiota entisestään. Pete Finestone erosi yhtyeestä ennen Generatorin valmistumista keskittyäkseen toiseen yhtyeeseensä The Fishermeniin, joka oli juuri kirjoittanut levytyssopimuksen kansainvälisen levy-yhtiön kanssa. Finestonen lähdettyä Bobby Schayer löytyi nopeasti uudeksi rumpaliksi.
Vuonna 1991 Bad Religion julkaisi kokoelmalevyn 80-85, jolle niputettiin esikoisalbumi How Could Hell Be Any Worse?, kaksi EP:tä, Bad Religion ja Back to the Known sekä Public Service -EP:llä julkaistut kolme uutta biisiä. Kokoelmalla ei julkaistu ainoatakaan Into the Unknownilla julkaistua kappaletta. Vuonna 2004 Epitaph julkaisi remasteroidun version albumista How Could Hell Be Any Worse?. Levy sisälsi lisäksi samat kappaleet kuin 80-85.
Menestystä valtavirrassa (1993–1995)
Valtavirran omaksuttua uudet musiikkityylit, kuten alternative rockin ja grungen, Bad Religion jätti alkuperäisen levy-yhtiönsä Epitaphin ja liittyi monikansalliseen Atlantic Recordsiin. Atlantic julkaisi nopeasti uudelleen Bad Religionin seitsemännen studioalbumin Recipe for Haten vuonna 1993. Vuoden 1994 julkaisun Stranger Than Fictionin jälkeen Gurewitz erosi yhtyeestä. Virallinen selitys oli, että levy-yhtiö Epitaphin pyörittämiseltä ei enää riittänyt aikaa yhtyetoimintaan. Epitaph oli juuri julkaissut The Offspringin Smash-menestysalbumin, joka teki yhtyeestä yhden 1990-luvun suosituimmista pop-punkryhmistä. Yleisesti oli kuitenkin tiedossa että Gurewitz, kuten osa faneistakin, syytti Bad Religionin muita jäseniä kaupallistumisesta, jätettyään Gurewitzin pienen levy-yhtiön lähtiessään Atlantic Recordsille.
Gurewitzin sekä muun yhtyeen välinen välirikko oli ilmeinen, ja jännitteen kasvaessa entisestään Graffin esimerkiksi lauloi uusia sanoituksia keikoilla, kuten "I want to know where Brett gets his crack?" (Haluan tietää mistä Brett ostaa crackinsä) tai "I want to know why Gurewitz cracked" (Haluan tietää miksi Gurewitz murtui, crack=murtua). Uudet sanoitukset oli kätketty "Stranger Than Fiction" -kappaleen sanoihin. Sanoituksissa viitattiin Gurewitzin huumeongelmaan, jonka kanssa hän oli taistellut jo vuosia. Gurewitz on ollut riippuvainen heroiinista ja crackista. Brett on kertonut huumeongelmastaan kiertuedokumentti Along the Waylla julkaistulla haastattelulla. Tällä hetkellä hän on raitis eikä kärsi riippuvuuksista. Vastaukseksi entisen yhtyeensä vihjailuun, Gurewitz levytti uuden yhtyeensä Daredevilsin kanssa kappaleen Hate You, jonka on myöhemmin kerrottu olleen suunnattu Jay Bentleylle.
Gurewitzin jälkeinen aika (1996–2001)
Bad Religion jatkoi ilman Gurewitzia ja julkaisi kolme albumia, The Gray Race (1996), No Substance (1998) ja The New America (2000).
Graffinille aikaisemmin tärkeänä innoituksen lähteenä toiminut Todd Rundgren saatiin tuottamaan The New America -albumi. "Todd oli sensaatio underground piireissä vuonna 1974. Tämä kaveri teki popmusiikkia sellaisella tavalla että sitä ei radiossa voitu soittaa. Suuri osa musiikillisesta identiteetistäni paketoitui häntä kuunnellessani."
Lopputuloksesta ei kuitenkaan tullut halutunlaista. Yhtyeen mielenkiinto Rundgrenia kohtaan alkoi kadota hänen huonon asenteensa vuoksi. Jay Bentley kertoi myöhemmin: "Minusta tuntui ettemme edenneet mihinkään ja Greg koki asian samoin. Todd ei pitänyt Gregistä, ja se suututti Gregiä suunnattomasti. Hän oli tavannut idolinsa, joka paljastui todelliseksi kusipääksi. Minusta tuntui, että Todd ei välittänyt paskan vertaa mistään."
Näihin aikoihin Bobby Schayer joutui jättämään yhtyeen vakavan olkapäävamman vuoksi. Schayerin tilalle löytyi nopeasti Brooks Wackerman, joka oli aikaisemmin soittanut Suicidal Tendenciesiessä sekä The Vandalsissa. Koska yhtyeen suosio oli laskenut rankasti, Bad Religion jätti Atlantic Recordsin vuonna 2001 ja palasi Epitaphille.
Gurewitzin paluu (vuodesta 2002 tähän päivään)
Brett Gurewitz liittyi takaisin yhtyeeseen juuri ennen The Process Of Belief albumin nauhoitusprosessia vuonna (2002). Graffin kertoi myöhemmin: "Osaltani voin kertoa hieman pettyneeni Brettin lähdettyä aikoinaan yhtyeestä, mutta meidän välillämme ei koskaan ollut mitään ylitsepääsemättömiä erimielisyyksiä. Samaa en voi sanoa muista yhtyeen jäsenistä. Halusimme kuitenkin molemmat taas yrittää kirjoittaa uusia kappaleita vanhaan hyvään malliin."
Seuraava albumi The Empire Strikes First julkaistiin kesäkuussa 2004. Molemmat albumit, "The Empire Strikes First" sekä "The Process Of Belief", ovat arvostettuja fanien ja kriitikoiden puolesta ja niitä pidetään paluuna vanhaan hyväksi koettuun tyyliin. Albumit ovat selkeästi vastapainoa Atlanticin aikaisiin pettymyksiin.
Samana vuonna Epitaph julkaisi digitaalisesti re-masteroidut versiot aikaisemmista albumeistaan (How Could Hell Be Any Worse?, Suffer, No Control, Against the Grain ja Generator). How Could Hell Be Any Worse? -uudelleenjulkaisu sisälsi myös 80-85:lla julkaistut kappaleet.
Greg Graffin julkaisi toisen soloalbuminsa Cold as the Clayn heinäkuun 11. päivä vuonna 2006.
2001-2013
2013-2015 2015-
Robert Bruce
thumb|Robert Bruce thumb|200px|Robert Bruce ja Elisabeth de Burgh thumb|250px|Bannockburnin taistelu. Robert Bruce puhuttelee joukkojaan.
Robert I (tunnetaan yleensä paremmin nimillä Robert Bruce tai Robert the Bruce, gaeliksi Raibeart Brus, 11. heinäkuuta 1274 – 7. kesäkuuta 1329), oli Skotlannin kuningas 1306–1329. Hän on yksi Skotlannin merkittävimmistä kuninkaista ja yksi sukupolvensa kuuluisimmista sotureista. Bruce johti Skotlantia sen itsenäisyystaistelussa Englantia vastaan. Häntä on pidetty maassaan kansallissankarina.
Elämäkerta
Robert Bruce kuului isän puolelta Englannista siirtyneeseen normannisukuun, Brucen klaaniin, jolle oli läänitetty strategisesti tärkeä raja-alue Annandale. Hänen äitinsä oli kelttiläinen perijätär, Carrickin kreivitär Marjorie. Häneltä Robert Bruce peri vuonna 1292 Carrickin jaarlin arvon ja maat.
Sen jälkeen, kun Canmoren hallitsijasuku oli vuonna 1290 sammunut, Robert Brucen samanniminen isoisä vaati itselleen Skotlannin kruunua. Kruununperimyskiistan ratkaisijaksi kutsuttu Englannin kuningas Edvard I valitsi kuitenkin kuninkaaksi John Balliolin. Molemmat polveutuivat David I:n pojanpojan tyttäristä. Brucen suku ei tunnustanut ratkaisua.
Kun Englannin ja Skotlannin välille puhkesi vuonna 1295 sota, Brucen isä kieltäytyi tuomasta miehiään kansalliseen armeijaan. Suku karkotettiin Skotlannista, ja siltä riistettiin sen maat, mutta se sai niistä korvausta Edvardilta. Suvulla oli ennestään maita myös Englannissa.
Robert Bruce liittyi William Wallacen kapinaan englantilaisia vastaan. Falkirkin tappion jälkeen 1298 Wallace syrjäytettiin johtoasemasta, mutta hän jatkoi sissisotaa. Valtakunnan suojelijoiksi tulivat kilpailevat ylimykset Robert Bruce ja Balliolin lanko Badenochin jaarli John Comyn sekä arkkipiispa William Lamberton, mutta kahden edellisen riitojen takia liitto kesti vain pari vuotta.
Bruce ja Comyn tapasivat 10. helmikuuta 1306 Greyfriarsin kirkossa ilmeisesti neuvotellakseen kapinasta. Bruce menetti malttinsa ja surmasi Comynin. Tällöin hänen oli pakko aloittaa kapina heti. Murhan johdosta Brucella oli odotettavissa paavin kirkonkirous, mutta Skotlannin kirkko asettui tukemaan Brucea, ja hänet kruunattiin kuninkaaksi palmusunnuntaina 1306 Sconessa.
Edvard lähetti Skotlantiin armeijan, joka löi Brucen joukot Methvenin taistelussa. Brucen vaimo Elizabeth de Burgh ja ainoa lapsi, ensimmäisestä avioliitosta oleva tytär Marjorie, sekä muita perheen naisia joutui englantilaisten vangiksi.
Bruce joutui pakenemaan englantilaisia Hebrideille, josta hän kuitenkin palasi seuraavana vuonna. Jälleen hänen hankkeensa epäonnistuivat, ja hänen veljensä (lukuun ottamatta Edward Brucea) joutuivat englantilaisten vangeiksi ja hirtettiin.
Vasta kun Bruce alkoi käyttää samaa sissitaktiikkaa kuin Wallace, hän alkoi saavuttaa menestystä, ja yhä useammat siirtyivät hänen puolelleen. Heidän joukossaan oli Brucen sisarenpoika Thomas Randolph.
Edvard I:n kuolema 1307 helpotti Brucen tilannetta, sillä Edvard II oli heikko hallitsija. Hänkään ei suostunut rauhaan. Sen takia Bruce järjesti hävitysretkiä Pohjois-Englantiin. Hänen alipäälliköitään olivat hänen veljensä Edward Bruce, sisarenpoikansa Morayn jaarli James Randolph ja Sir James Douglas ("Hyvä Sir James", englantilaisille pelottava "musta Douglas").
Vuonna 1309 Bruce saattoi kutsua koolle ensimmäisen parlamenttinsa. Seuraavina vuosina useimmat linnat (Edinburgh, Roxburgh) joutuivat Brucen valtaan. Piirittäessään Stirlingin linnaa Edward Bruce teki harkitsemattoman sopimuksen linnan komentajan kanssa, että jolleivät englantilaiset seuraavaan vuoden 1314 juhannukseen mennessä lähettäisi apuvoimia, linna antautuu. Sopimuksen seurauksena Englannin Edvard II saapui Skotlantiin 19 000 miehen vahvuisen armeijan kanssa. Brucella oli vain 7 000 miestä, mutta hän onnistui voittamaan Bannockburnin taistelun estämällä englantilaisia käyttämästä hyväkseen vahvuuksiaan, ratsuväkeä ja pitkäjousia. Tämä voitto vahvisti sekä Skotlannin itsenäisyyden että Brucen vallan. Bruce sai myös perheensä takaisin Englannin vankeudesta.
Englanti ei kuitenkaan suostunut solmimaan rauhaa, ja skotlantilaiset vetosivat paaviin 1320 kuuluisalla Arbroathin julistuksella. Siinä he vannoivat, etteivät taistelleet rikkauden eivätkä kunnian tähden vaan vapauden tähden, josta eivät luopuisi muuta kuin kuolemassa. Bruce oli vapauttanut maan, mutta jos hän alistuisi englantilaisten valtaan, he valitsisivat toisen kuninkaan.
Vasta kun Edvard II oli murhattu ja nuori Edvard III noussut valtaan, Englanti suostui solmimaan rauhan ja samalla tunnustamaan Brucen Skotlannin kuninkaaksi vasta 17. maaliskuuta 1328 Edinburghissa. Silloin sovittiin, ettei skotlantilainen ylimys voinut omistaa maata Englannissa tai päinvastoin. Bruce oli aina haaveillut lähtevänsä ristiretkelle, luultavasti sovittaakseen Comynin murhan, muttei voinut sitä tehdä. Niinpä hän pyysi, että hänen kuoltuaan sydän irrotettaisiin hänen ruumiistaan, ja joku lähtisi se mukanaan ristiretkelle. Tehtävän sai Sir James Douglas, joka lähtikin vuonna 1330 Espanjaan taistelemaan maureja vastaan ja sai siellä surmansa.
Kuolema
Bruce kuoli Cardrossissa 7. kesäkuuta 1329, ja hänet haudattiin (sydäntä lukuun ottamatta) Dumfermlinen luostariin, jonne hänen toinen vaimonsa oli haudattu kaksi vuotta aiemmin.
Palettikääpiöahven
thumb Palettikääpiöahven (Apistogramma panduro) on pieni kirjoahven. Se on löydetty vasta 1997. Kalaa kasvatetaan akvaarioissa.
Koko ja ulkonäkö
Palettikääpiöahven kasvaa noin viisi senttiä pitkäksi. Keltaisenharmaalla pohjavärillä on selvärajaisia värialueita: musta raita kulkee silmän läpi, kirkkaan sininen läikkä sen takana, pyrstössä voimakasta punaista. Keltainen alue naaraan etuselässä on hiukan epämääräisempi. Naaraalla on kyljessä toinen raita joka ulottuu vatsaan asti, koiraalla vain läikkä kyljessä.
Alkuperä
Palettikääpiöahvenia tavataan luonnossa Etelä-Amerikassa.
Käyttäytyminen ja lisääntyminen
Palettikääpiöahvenia pidetään pareittain. Se on vilkas kala ja voi olla kokoonsa nähden melko aggressiivinenkin, varsinkin kutuaikana.
Ravinto
Palettikirjoahven on kaikkiruokainen ja tarvitsee myös kasvisravintoa.
Noah Ngeny
Noah Ngeny (s. 2. marraskuuta 1978 Kabenas, Kenia) on kenialainen entinen maileri, 1 500 metrin juoksun olympiavoittaja ja MM-mitalisti.
Noah Ngeny pääsi ensimmäistä kertaa kovatasoisessa Kenian maajoukkueessa kansainvälisiin edustustehtäviin vasta 1999 Sevillan MM-kisoissa, joissa hän eteni 1 500 metrillä loppukilpailuun ja sijoittui lopulta hopealle voiton mennessä Marokon Hicham el-Guerroujille.
Vuosi Sevillan jälkeen, Sydneyn olympialaisissa, Ngeny ja el-Guerrouj kohtasivat jälleen. Marokkolainen Hicham el-Guerrouj, joka oli voittanut kaikki kilpailunsa sitten edellisten, 1996 Atlantan olympialaisten, oli ennakkosuosikki. 1 500 metrin loppukilpailussa Ngeny ja Hicham el-Guerrouj johtivat kilpailua viimeiselle kierrokselle tultaessa. Marokkolainen piti kärkipaikkaa ja Ngeny peesasi iskuetäisyydellä, kunnes 100 metriä ennen maalia aloitti kirin, ja lopulta 15 metriä ennen maalilinjaa ohitti el-Guerroujin ja saavutti olympiakultaa.
Monty Alexander
thumb|right|Monty Alexander Montgomery Bernard "Monty" Alexander (s. 6. kesäkuuta 1944) on jamaikalainen jazzpianisti. Hän aloitti soittotunnit kuusivuotiaana, mutta perehtyi jazziin vasta myöhemmin.
Alexander muutti vuonna 1961 perheineen Yhdysvaltoihin. Hän on julkaissut useita levytyksiä mm. Concord Jazz -levymerkillä. Hän on tehnyt yhteistyötä Milt Jacksonin, Ernest Ranglinin ja Ed Thigpenin kaltaisten tähtien kanssa.
Alexander oli vuosina 1981–1984 naimisissa muusikkokollegansa Emily Remlerin kanssa. Pari otti avioeron. Remler kuoli Australiassa 1990.
Pekka Reinikka
Pekka Antero Reinikka (sukunimi vuoteen 1947 Keinänen; s. 5. elokuuta 1932, Helsinki) on suomalainen eräkirjailija.
Reinikka on asunut Kuopiossa vuodesta 1958. Reinikalle myönnettiin eräneuvoksen arvonimi vuonna 1996.
XP
XP voi tarkoittaa ainakin seuraavia asioita:
Satelliitti (täsmennyssivu)
Satelliitti voi tarkoittaa seuraavia asioita:
Telinevoimistelun maailmanmestaruuskilpailut 2009
Vuoden 2009 telinevoimistelun maailmanmestaruuskilpailut järjestettiin Lontoossa, Yhdistyneen kuningaskunnan pääkaupungissa 13.–18. lokakuuta. Kilpailupaikkana toimi O2-areena, jossa on tarkoitus käydä myös vuoden 2012 kesäolympialaisten telinevoimistelukilpailut. Lontoon MM-kilpailuissa ei käyty joukkuekilpailuja, vaan kisaohjelmassa olivat moniottelut ja yksittäiset telineet.
Kisojen menestynein maa oli yhdeksän mitalia (kuusi kultaa, kaksi hopeaa, yksi pronssi) saavuttanut Kiina.
Ahvenlammi (Orivesi, Siikaneva, pohjoinen)
Ahvenlammi on Pirkanmaalla Orivedellä Siikanevalla sijaitseva lampi.
Telinevoimistelun maailmanmestaruuskilpailut 2009
thumb|300px|Vuoden 2009 MM-kilpailujen kilpailuareena.
Ahvenlammi (Orivesi, Siikaneva, pohjoinen)
Maantietoa
Lammen pinta-ala on 3,8 hehtaaria ja se on 300 metriä pitkä ja 200 metriä leveä. Se sijaitsee Siikanevan kaakkoispuolella kohoavalla mäkisellä järvialueella. Lammella ei ole kartan mukaan saaria, mutta järvelle on rakennettu mökki. Sen rantaviiva, joka on metsämaata, on 850 metriä pitkä.
Telinevoimistelun maailmanmestaruuskilpailut 2009
Mitalitaulukko
thumb|250px|Miesten renkaiden palkintojenjako.
Suomen joukkue
Suomen Voimisteluliitto lähetti MM-kilpailuihin joukkueen, joka koostui kuudesta miehestä ja kolmesta naisesta. Parhaiten suomalaisista sijoittui Sakari Vekki, joka oli miesten permannolla 18:s.
Ahvenlammi (Orivesi, Siikaneva, pohjoinen)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Lammen vedenpinnan korkeus on 179,0 metriä mpy. Se laskee Salmijärveen.
Nastradamus
Samplet
Life We Chose Nastradamus Come Get Me Last Words Big Girl New World
Fthiotis
Fthiotis eli Fthiotiin alueyksikkö (Περιφερειακή ενότητα Φθιώτιδας, Perifereiakí enótita Fthiótidas) on yksi Kreikan alueyksiköistä. Se sijaitsee Keski-Kreikan alueella ja sen hallinnollinen keskus on Lamía. Alueyksikön pinta-ala on 4 440 neliökilometriä ja asukasluku 158 231 (vuonna 2011).
Fthiotis sijaitsee keskisessä Manner-Kreikassa. Fthiotiin eteläpuolella rajanaapureina ovat Boiotia ja Fokis. Lounaassa sijaitsee Aitolia-Akarnania, lännessä Evrytanía, pohjoisessa Kardítsa ja Lárisa. Koilliseen Fthiotiista sijaitsee Magnesia. Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Fthiotiin prefektuurin (Νομός Φθιώτιδας, Nomós Fthiótidas).
Kunnat
Alueyksikkö jakaantuu seitsemään kuntaan seuraavasti:
Anni Nupponen
Anni Nupponen (s. 1981) on tamperelainen kirjailija. Hän kirjoittaa romaaneja, lyhytproosaa ja novelleja, genrenään niin fantasia, steampunk kuin tulevaisuusscifikin. Hänen vuonna 2008 ilmestynyt esikoisromaaninsa Nainen ja kuningas sai vuoden parhaalle fantasiaromaanille myönnettävän Kuvastaja-palkinnon vuonna 2009. Atorox-palkinto vuoden parhaasta spefinovellista jaettiin Nupposelle vuonna 2013.
Fthiotis
Antiikki
Fthiotis on Kreikan historiallisia maakuntia ja peräisin antiikin ajalta. Antiikin aikana se käsitti Farsaloksen kaupunkivaltion ympäristön, ja se oli yksi antiikin Thessalian neljästä tetrarkioiksi kutsutusta pääalueesta. Laajemmassa merkityksessä Fthiotis käsitti myös Akhaia Fthiotiin alueen. Kreikkalaisessa perinteessä Fthiotis oli aluetta, jossa sijaitsi alkuperäinen Hellas, joka antoi myöhemmin nimensä koko Kreikalle.
Etymologia
Etymologia (kreikan sanasta ἔτυμον ’oikea merkitys’) eli sanojen alkuperän tutkimus tai sananselitysoppi on kielitieteisiin, erityisesti historiallis-vertailevaan kielitieteeseen kuuluva tutkimusala, jonka tutkimuskohteena on sanojen alkuperä ja historia. Se on menetelmällisesti läheisessä yhteydessä äännehistoriaan. Sanaa etymologia käytetään myös synonyymina sanan alkuperälle.
Etymologia tutkii toisaalta sanojen äänneasun, toisaalta sanojen merkitysten historiaa. Se esittää rekonstruktioita sanojen varhaisimmista äänneasuista ja selvittää sanojen lainautumissuuntia kielestä ja kielikunnasta toiseen. Etymologian tutkimustuloksia julkaistaan tieteellisten artikkelien lisäksi etymologisissa sanakirjoissa.
Sanojen alkuperätyypit
Moderni etymologia tutkii sanojen suhteita toisiinsa toisaalta yhden kielen ja kielikunnan sisällä, toisaalta kielten ja kielikuntien välillä. Useimmiten sanat jaetaan alkuperänsä puolesta seuraaviin ryhmiin:
On kuitenkin huomattava, että tällainen jako ei ole ongelmaton. Ns. omaperäisiin perussanoihin kuuluu runsain mitoin varhaisia lainasanoja, sillä myös varhaisilla kantakielillä on ollut lainakontakteja toisiinsa. Siksi esimerkiksi suomen kielen sana voi olla yhtä aikaa suomalais-ugrilaista ja laina-alkuperää. Se voi esiintyä lukuisissa sukukielissä, mutta olla alun perin lainattu näihin jostakin toisesta varhaisesta kielimuodosta. Myös alkujaan onomatopoieettinen sana voi olla sekä omaperäinen perussana tai lainasana.
Toinen ongelmaryhmä ovat ns. deskriptiiviset sanat, joissa esiintyy sanan äänneasun kehitystä ohjaavia äänteellisiä konventioita. Esimerkiksi sellaiset sanat kuin pörröttää, törröttää sisältävät -ö-äänteen, joka ilmaisee jonkinlaista affektia. Usein sanat, joiden merkitykseen liittyy tunteita herättävä komponentti, liittyvät affektisanojen ryhmään jolloin niiden äänteellinen ja merkityskehitys voi poiketa odotuksenmukaisesta. Onomatopoieettisia ja deskriptiivisanoja kutsutaan yhteisnimellä äänteellisesti motivoidut sanat.
Alkuperänsä puolesta sanat kuuluvatkin usein useampaan yllä mainituista ryhmistä. Sana voi yhden kielikunnan sisällä olla vanha perussana, mutta alun perin lainasana toisesta kielikunnasta, jossa se puolestaan voi olla äänteellisesti motivoitu johdos jne.
Etymologian tutkimuskohteena ei siis ole ainoastaan yksittäisen sanan alkuperä jossakin tietyssä kielessä vaan myös sanan historia kaikissa kielissä, joihin se on historiansa aikana kuulunut. Lisäksi etymologia tutkii myös sanaluokkien historiaa.
Etymologian perusoletuksia
Etymologian perusoletuksiin kuuluu, että normaalitilanteessa samaan kantakieleen palautuvat sanat ovat kehittyneet säännönmukaisesti äännelakien ohjaamana. Hyvinkin erinäköiset sukukielten sanat ovat siis historiallisesti samaa juurta, jos niissä on tapahtunut säännönmukaisia äänteenmuutoksia. Siksi sanan alkuperän määrittelemisen kannalta äännehistorian tuntemus on keskeistä. Toisaalta äännehistoriallinen tietämys perustuu pitkälti etymologiseen tutkimukseen. Näiden kahden läheisen tutkimusalan välillä on siis jännite: toisaalta ne tuottavat toisilleen materiaalia, toisaalta perustuvat toistensa tuloksiin.
Sanojen äänneasun ohella toinen etymologian peruskriteeri on merkitys. Jotta kaksi sanaa voitaisiin liittää toisiinsa, niiden tulee olla merkitykseltään yhteneväiset, tai niiden merkitysten tulee palautua historiallisesti samaan merkitykseen. Merkityskehitys ei kuitenkaan ole samalla tavoin täysin säännönmukaisesti kuin äännehistoriallinen kehitys ideaalitilanteessa. Silti kielellinen merkityksenmuutos sisältää hyvin paljon eri konteksteissa toistuvia kehityksiä (esimerkiksi konkreettisen merkityksen abstrahoituminen, kokonaisuuden nimen siirtyminen osan nimeksi jne.). Nominien merkitys on yleensä vähemmän altis muuttumaan kuin verbien ja konkreettiset merkitykset ovat yleensä pitkäikäisempiä kuin abstraktit.
Sanan levikin tutkimuksella tarkoitetaan sanan esiintymistä samaan tai eri kielikuntiin kuuluvissa kielissä. Yleensä jos sanalla on laaja levikki yhteen kielikuntaan kuuluvissa kielissä kyseessä on vanha perussana, joka palautuu kantakieleen. Jos sana taas esiintyy eri kielikuntiin kuuluvissa naapurikielissä kyseessä on lainasana kielestä toiseen.
On kuitenkin huomattava, että myös yhden kielikunnan sisällä sanoja voi lainautua kielestä toiseen. Siksi levikkikriteeriä tulee käyttää yhdessä äänneasun tutkimisen kanssa.
Etymologisten tutkimusten merkintätavasta
Etymologisissa tutkimuksissa ja useimmissa etymologisissa sanakirjoissa sanan varhaisempi muoto ilmaistaan asteriskilla * ja sanan kehityssuunta nuolella →. Sanan lainautumista kuvataan yleensä merkeillä <>. Esimerkiksi suomen sanan käsi kehitys uralilaisesta kantakielestä voidaan kuvata näin:
käsi ← ural. *käti → unk. kéz, mari kid, komi ki jne.
Tällä tarkoitetaan, että sanan käsi kantamuoto varhaisimmassa rekonstruoitavissa olevassa suomea edeltävässä kielimuodossa, uralilaisessa kantakielessä on ollut muotoa käti. Tästä sanasta ovat suomen sanan käsi ohella kehittyneet muun muassa unkarin kéz marin kid jne.
Vastaavasti lainasanan lammas kehitystä voidaan kuvata näin:
lammas ← kantasuomi *lampas < germ. *lambaz 'lammas' (→ englanti lamb, ruotsi lamm jne.)
Tällä tarkoitetaan, että varhaisin suomea edeltävä kantakieli, johon sana lammas palautuu on kantasuomi, jossa sana on esiintynyt muodossa lampas. Tähän kielimuotoon sana on lainattu rekonstruoidusta germaanisesta kantakielestä, jossa sana on ollut muotoa lambaz. Tästä puolestaan ovat kehittyneet suluissa mainitut englannin, ruotsin ja muiden germaanisten kielten sanat.
Etymologisten tutkimusten lukemista voi joskus hankaloittaa tarkekirjoituksen runsas käyttö. Muun muassa Suomen kielen etymologisessa sanakirjassa ja sanakirjassa Suomen sanojen alkuperä käytetään niin sanottua suomalais-ugrilaista tarkekirjoitusta. Tämä on monien kielten perinteinen kirjoitustapa suomalais-ugrilaisten ja altailaisten kielten tutkimuksessa.
Etymologian historia
Jo antiikin aikana kirjoitettiin etymologiaa käsitteleviä filosofisia pohdintoja, joista kenties kuuluisin on Platonin kirjoittama Kratylos. Itsenäinen etymologisen tutkimuksen traditio syntyi myös Intiassa, sanskritin kielen viljelijöiden keskuudessa.
Kun käsitys indoeurooppalaisten kielten ja suomalais-ugrilaisten kielten yhteydestä 1700-1800-luvun vaihteessa täsmentyi, alettiin kiinnittää huomiota näiden kielten äänteistön systemaattisiin yhtäläisiin eroihin. Erityisesti August Schleicherin työ johti nuorgrammatiikan syntyyn. Tämä tutkimussuunta pyrki määrittelemään yhden kielikunnan sisäiset äännesuhteet ja eri kielissä toimineet äännelait. Yhdessä nuorgrammatiikan kanssa kehittyi myös lainasanojen tutkimus.
1900-luvulla etymologian metodit ovat kehittyneet eniten kielitypologian myötä. Maailman ei-eurooppalaisten kielikuntien tarkempi tuntemus on johtanut kielellisten rekonstruktioiden täsmentymiseen ja huomion kiinnittymiseen rekonstruktioiden luonnollisuuteen. Myös merkityksenkehitysten tutkimus on edistynyt huomattavasti kielitypologian ja kieliopillistumisen tutkimuksen myötä.
San Gimignano
San Gimignano on pieni kaupunki Italiassa Firenzen ja Sienan kupeessa Toscanassa.
Kaupunki on tunnettu muun muassa arkkitehtuuristaan ja etenkin torneistaan. San Gimignanoa kutsutaan "Sadan tornin kaupungiksi", koska kaupunkia perustettaessa siellä oli liki sata tornia. Sotien ja luonnonmullistuksien seurauksena torneja on jäljellä enää 14. San Gimignanossa on useita kirkkoja, ja niiden freskot ovat maailmankuuluja.
San Gimignanon historiallinen keskusta torneineen on myös valittu Unescon maailmanperintöluetteloon.
Historia
San Gimignano on toiminut linnoituskaupunkina, mutta läheisen Firenzen vaikutuksesta siellä on myös taidetta.
Toisessa maailmansodassa San Gimignanossa säilytettiin englantilaisia, ranskalaisia ja amerikkalaisia siviilisotavankeja. Firenzessä vaikuttanut englantilaisrouvien ryhmä The Scorpioni oli vangittuna siellä kesästä 1940 kesään 1944. Aiheesta on tehty myös todellisuuteen perustuva elokuva Teetä Mussolinin kanssa.
M/S Otello Manship
M/S Arfianie (Ex:Otello Manship; ) on Gurita Lintas Samudera omistama irtolastialus. Alus on rakennettu vuonna 1985 Japanissa Mitsubishin Nagasakin telakalla. Kuollutta painoa aluksella on 42 244 tonnia. Arfianie on rekisteröity Indonesian lipun alle ja sen kotisatama on maan pääkaupunki Jakarta. Nykyisin aluksella operoi Gurita Lintas Samudera.
Käyttöhistoria
Vuonna 1985 alus valmistui japanilaiselta telakalta ja se luovutettiin AlamedaSh Corpin omistukseen, joka antoi alukselle nimen Riki. Vuonna 1989 Shellamar SA osti aluksen ja antoi sille nimen Otello M. Vuonna 1991 alus siirtyi Otello Manship -nimisenä Handybulk Shipping Ltd:n omistukseen.
Perjantai 13. päivä, osa 5 – uusi alku
'''Perjantai 13. päivä, osa 5 – uusi alku' (Friday the 13th: A New Beginning) on kauhuelokuva vuodelta 1985, osa Perjantai 13.'' -sarjaa. Elokuvan nimi ”uusi alku” viittaa siihen, että edellistä osaa markkinoitiin sarjan lopetusosana. Elokuvaa levitettiin Suomessa vain DVD:llä.
Mordhau
Mordhau on hack and slash -tyylinen löyhästi keskiajan tyyliä noudattava moninpeli. Pelin on kehittänyt slovenialainen pelistudio Triternion tavoitteenaan tehdä taitopohjainen, laajasti pelaajan itsensä toiveiden mukaisesti muokattavissa oleva, kilpailullinen ja keskiaikaan sijoittuva peli, kuitenkaan uhraamatta hauskuutta historiallisuuden vuoksi: esimerkiksi pelaaja voi käyttää keskiajan kypärää päähineenään niin, ettei se haittaa pelaajan näköä, mutta lisää silti pelaajan pään suojausta. Mordhaun taistelujärjestelmä perustuu lähitaisteluihin, ja se pohjautuu löyhästi historiallisiin aseisiin ja tekniikoihin, kuten harhautuksiin, nuijiin ja aseiden vaihtelevaan käyttöön. Muita ominaisuuksia ovat pitkän kantaman aseet, piirityskoneet ja taistelu hevosen selästä käsin. Peli julkaistiin 29.4.2019 Steamissa.
Kehittäminen
Peli toteutettiin Unreal Engine 4:llä.
Mordhaun kehittämisen aloitti Marko Grgurovič, slovenialainen tietojenkäsittelytieteiden tohtoriopiskelija Primorskan yliopistossa. Toinen slovenialainen kehittäjä ja kahdeksanhenkinen tiimi, jossa oli kehittäjiä, grafiikkasuunnittelijoita ja animoijia liittyivät myöhemmin kehittämään peliä Grgurovičin kanssa ja he muodostivat Triternionin. Marraskuussa 2017 yhtiö aloitti Kickstarter-kampanjan kerätäkseen varoja pelin kehittämistä varten. Kampanja sai pyydetyt varat alle vuorokaudessa. Peli julkaistiin 29.4.2019.
Vastaanotto
Mordhau saavutti heti suurta suosiota, ja se myi yli 200 000 kappaletta alle viikossa. Se saavutti 500 000:n myydyn kappaleen rajapyykin 7.5.2019, ja saavutti Steamin myydyimpien pelien listan. Pelipalvelimet kaatuilivat pian julkaisun jälkeen, sillä ne eivät pystyneet käsittelmään odottamattoman suurta, jopa 60 000:n samanaikaista pelaajaa.
Arvostelijat kehuivat peliä vuolaasti sen taistelujärjestelmästä ja grafiikoista.
IFUTURELIST
iFUTURELIST (äännetään "I, futurist", suom. "minä, futuristi") on japanilaisen muusikko/säveltäjän Akira Yamaokan ensimmäinen albumi. Yamaoka on parhaiten tunnettu muun muassa Konamin pelien musiikeista ja ääniefekteistä, esimerkiksi Silent Hill ja Bemani. Albumin sävy on tietynlaista elektronista musiikkia, muistuttaen Bemani-pelisarjan musiikkia, vaikka mukana onkin muutama samankaltainen laulu kuin Silent Hill:ssa. Albumi sisältää myös remix-versiot hänen töistään beatmania IIDX -pelissä.
Aiheesta muualla
MusicBrainz
Mauga Silisili
Mauga Silisili on vuori Samoalla ja maan korkein kohta. Silisili sijaitsee keskellä Savai’in saarta ja sen korkeus on 1 858 metriä.
Messerschmitt Me 264
Messerschmitt Me 264 oli saksalainen nelimoottorinen pitkän matkan meritiedustelukone. Se oli suunniteltu Saksan laivaston sukellusvenetehtävien tukemiseen. Konetyyppi osallistui myös Saksan ilmailuministeriön Amerika Bomber -suunnittelukilpailuun, jonka tarkoituksena oli kehittää Luftwaffelle pommikone, joka pystyisi Yhdysvaltojen itärannikon kaupunkien (kuten New Yorkin) pommittamiseen tukikohdista Ranskassa ja Azoreilla.
Konetyypin kehittäminen keskeytettiin toisen maailmansodan loppupuolella kolmen prototyypin ollessa jo valmiina, jotta Messerschmitt olisi voinut keskittyä hävittäjien kehittämiseen. Meritiedustelukoneen kehitys siirtyi Junkersille, joka suunnitteli tehtävää varten Ju 390 -koneen.